Diari Oficial de la Generalitat Valenciana


Sumari del DOGV 3066, del 28-08-1997 (1997/9764)

ACORD de 23 de juliol de 1997, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament d'Ondara.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   3066

Data del DOGV
:   28-08-1997

Secció del DOGV
:   ALTRES ANUNCIS - EXPROPIACIONS

Número del document
:   1997/9764


Data del document
:   23-07-1997

Organisme emissor
:   Conselleria de Presidència

Tipus de document
:   Acord

ACORD de 23 de juliol de 1997, del Govern Valencià, pel qual es declara l'ocupació urgent dels béns i drets subjectes a expedient d'expropiació forçosa de l'Ajuntament de la Vall d'Uixó.  
El Govern Valencià, en la reunió del dia 23 de juliol de 1997, adoptà l'acord següent:  
L'Ajuntament de la Vall d'Uixó, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del Projecte Pont Avinguda Agricultor.  
Aquesta declaració d'ocupació urgent es justifica per les següents raons:  
Es tracta d'un projecte que s'ha d'executar conjuntament amb la Conselleria d'Obres Públiques, Urbanisme i Transport, amb càrrec al pressupost de l'any 1997. Per tant, en cas de retardar-se la posada a disposició dels terrenys afectats, les obres no s'iniciaran dins de l'exercici de 1997, amb la qual cosa es perdria la consignació pressupostària.  
La relació de propietaris, béns i drets afectats per l'expedient va anar sotmesa a informació pública i va ser notificada individualment als interessats, alguns dels quals van presentar al·legacions que han sigut resoltes pel plenari de la corporació. Hi consten l'aprovació del projecte tècnic d'obres, l'acta de replantejament i l'oportuna retenció de crèdit.  
Per tot això, i considerant les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià  
ACORDA  
Declarar l'ocupació urgent dels béns i drets subjectes a expedient d'expropiació forçosa, instruït per l'Ajuntament de la Vall d'Uixó per a l'execució del Projecte Pont Avinguda Agricultor.  
Relació de béns afectats  
Número 1  
- Supòsit d'expropiació: execució Pla General d'Ordenació Urbana.  
- Classificació de terrenys: sòl urbà.  
- Classificació terrenys: vial i equipament esportiu.  
- Titular: la Senyora Teresa Segarra Bueso. Carrer Pedro Pigota, número 10-2n. La Vall d'Uixó.  
- Naturalesa dels terrenys: urbana.  
- Referència cadastral: 70881-03 i 04.  
- Dades Registre Propietat:  
- Tom 1233  
- Llibre 233  
- Foli 200  
- Finca 7226  
- Parcel·les confrontants:  
Nord, Conselleria de Cultura, Educació i Ciència (Institut).  
Sud, Victoria i Mª Carmen Emo González.  
Est, Germans Salvador Diago, (ara Ajuntament).  
Oest, Antonio Arnau Herrero i Victoria i Mª Carmen Emo González.  
- Superfície que cal expropiar: 1.244,7 metres quadrats.  
- Forma d'expropiació: expropiació individualitzada.  
Número 2  
- Supòsit d'expropiació: execució Pla General d'Ordenació Urbana.  
- Classificació de terrenys: sòl urbà i no urbanitzable.  
- Qualificació terrenys: vial, equipament esportiu i zona verda.  
- Titular: la senyora Victoria i la senyora Mª Carmen Emo González. Carrer Alemanya, número 16, codi postal 46734.  
- Emplaçament de terrenys: partida Muntanyeta, sense número, la Vall d'Uixó.  
- Naturalesa dels terrenys: urbana/rústica.  
- Referència cadastral: 70365-05.  
- Dades Registre Propietat: no hi consta inscripció.  
- Parcel·les confrontants:  
Nord, senyora Teresa Segarra Bueso  
Sud, Ajuntament  
Est, Ajuntament  
Oest, senyor Antonio Arnau Herrero i la senyora Federica Langa Esbrí (ara Ajuntament).  
- Superfície que cal expropiar: 4.010,80 metres quadrats.  
- Forma d'expropiació: expropiació individualitzada.  
Aquest acord haurà de publicar-se en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins el moment de l'alçament de l'acta prèvia, puguen formular per escrit al·legacions davant l'Ajuntament, als sols efectes de reparar possibles errors que s'hagen produït en posar en relació els béns afectats per la urgent ocupació.  
Contra aquest acord, que posa fi a la via administrativa, pertoca interposar, després de la comunicació preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació d'aquest acord en el Diari Oficial de la Generalitat Valenciana, de conformitat amb allò establit en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la citada Llei 30/1992); sense perjudici que els interessats puguen exercitar qualsevol altre recurs que estimen oportú.  
València, 23 de juliol de 1997  
El conseller secretari del Govern Valencià,  
JOSÉ JOAQUÍN RIPOLL SERRANO